Publication: Magyar Közlöny
Issue: MK-2004-150 (Year: 2004, Number: 150)
Era: 2004-2010
Section: 1. számú melléklet a 124/2004. (X. 19.) GKM rendelethez
Paragraph Index: 209

(10) Felépítmény: (a) A felépítmény a szabadoldal fedélzetén lévõ fedett építmény, amely a hajó egyik oldalától a másik oldaláig terjed, vagy amelynek az oldalfala a hajó oldallemezelésétõl nem esik beljebb mint a szélesség (B) 4 %-a. Az emelt farfedélzet (quarter-deck) felépítménynek számít. (b) Zárt felépítmény: olyan felépítmény, amelynek (i) kellõ szilárdságú végfalai vannak; (ii) ha ezeken a falakon bejáró nyílások vannak, akkor azok a 12. szabály követelményeinek megfelelõ ajtókkal vannak ellátva; (iii) a felépítmény oldalain vagy végein található minden más nyílás viharállóan vízmentes zárószerkezetû. A parancsnoki híd vagy farfelépítmény csak abban az esetben tekinthetõ zárt térnek, ha ezeknek a felépítményeknek a belsejében lévõ géptér vagy más munkahely megközelítését a személyzet részére bármikor bármilyen más módon akkor is biztosítják, ha a harántválaszfal nyílásai zárva vannak. (c) A felépítmény magassága az a legkisebb függõleges magasság, amelyet oldalt, a felépítmény fedélzet gerendájának felsõ élétõl a szabadoldal fedélzet gerendájának felsõ éléig mérnek. (d) A felépítmény hossza (S) a hosszúságon (L) belül fekvõ felépítményrész közepes hossza.

Source: https://magyarkozlony.hu/hivatalos-lapok/3ff560a50a6ee9655b5aa6b1db07cc6b41c9a8fc/dokumentumok/767b520e1ef34258644bd1de7ae4e15781a0e1f3/letoltes